A referencia hozamráta egy viszonyítási hozam, amihez képest a vagyonkezelés sikerességét meg lehet állapítani. A pénztár a befektetési politikájával összhangban minden eszközcsoporthoz meghatározza az ún. referencia-indexet, ami a vonatkozó tőkepiaci index vagy több tőkepiaci index kombinációja. Céljuk, hogy legalább ezt a szintet teljesítsék. Ez az a hozamráta, amit egyébként a piacon az adott eszközcsoporttal adott időszakban el lehet érni. Ehhez képest megállapítható, hogy a pénztár (illetve annak vagyonkezelője) által elért bruttó hozamráta alul- vagy felülteljesítette az elvárható szintet.